
100                                                          DR.31.10.2017                                                

 
Beberapa Ahli: Ya. [Tepuk] 

Dr. Mohd. Hatta bin Md. Ramli [Kuala Krai]: Tidak berubah dari dulu sampai kini 
dan tidaklah selamanya. Jadi, itulah sudah menjawab soalan ya. Sesiapa juga Perdana 
Menteri kah, pokoknya, Barisan Nasional. 

Tuan Yang di-Pertua, subsidi minyak telah dihapuskan pada tahun 2014 dengan 
dulunya 22 bilion dan antara hujahnya ialah supaya wang daripada subsidi ini dapat kita 
channel-kan kepada pembangunan. Cantiklah nampaknya. Tahun lepas belanjawan 
pembangunan kita RM44 bilion. Tahun ini, RM46 bilion. Lebih kurang, sama. RM46 bilion. 
Ertinya, dengan penghapusan subsidi ini pun kita tidak dapat menambah perbelanjaan 
pembangunan yang pada ketika itu pada tahun 2010, peratusan belanjawan kita untuk 
pembangunan 27 peratus menurun kepada yang terakhir ini 16 peratus. Apa maknanya? 
Ertinya, idea untuk menghapuskan subsidi, untuk mengalihkannya kepada belanja 
pembangunan itu tidak berjalan. Yang mendapat faedah besar ialah Jabatan Perdana 
Menteri, pembangunan di Jabatan Perdana Menteri.  

Jadi, saya rasa ini semua adalah perkara-perkara yang menyusahkan rakyat. Hari 
ini trend harga minyak naik. Walaupun Setiausaha Perbendaharaan mengatakan masih ada 
lagi subsidi untuk petrol lebih kurang beberapa ratus juta tetapi ini hanya untuk menangani 
turun naik harga mingguan yang direka oleh kementerian sendiri. Oleh yang demikian, saya 
mencadangkan supaya kita fikir semula ke mana wang ini pergi. Bukan saya katakan 
kembalikan subsidi tetapi prioriti, keutamaan yang disediakan oleh kerajaan dalam 
membatalkan subsidi untuk pembangunan. Itu ternyata tidak berlaku.  Jadi Tuan Yang di-
Pertua, saya ucapkan terima kasih atas peluang untuk membahaskan ini. 

■1950 

Timbalan Yang di-Pertua [Datuk Seri Dr. Ronald Kiandee]: Yang Berhormat 
Sabak Bernam. 

 

7.50 mlm. 

Dato’ Haji Mohd Fasiah bin Mohd. Fakeh [Sabak Bernam]: Bismillahir Rahmanir 
Rahim, Assalamualaikum warahmatullahi wabarakatuh. Terima kasih kepada Tuan Yang di-
Pertua kerana memberi peluang untuk membahaskan Rang Undang-undang Bajet 2018. 
Sesungguhnya Bajet 2018 yang dibentangkan ini adalah merupakan bajet yang paling inklusif 
dan paling konklusif pernah dibentangkan oleh Yang Amat Berhormat Dato' Sri Mohd. Najib 
bin Tun Abdul Razak, Perdana Menteri Malaysia, yang merupakan bajet ke-59 yang pernah 
dibentangkan oleh Yang Amat Berhormat Dato'. 

Begitulah inklusif dan konklusifnya bajet ini yang bukan sahaja meliputi dan memberi 
manfaat kepada semua lapisan masyarakat, hatta dari yang masih dalam kandungan 
hinggalah warga emas, pekerja swasta, penjawat awam, polis dan tentera, petani, nelayan, 
pekebun kelapa, pesawah dan peladang juga, wanita di sektor swasta dan awam.  

Bajet 2018 ini menunjukkan keluruhan dan keikhlasan kerajaan dengan 
mengemukakan bajet dengan pendekatan maqasid syariah iaitu demi kepentingan agama 
(al-din), nyawa dan jiwa (al-nafs), akal (al-‘aql), keturunan (al-nasb) dan harta (al-mal). 
Sebagai elemen penting asas kehidupan yang berkualiti, bajet ini adalah bajet yang 
berhemah serta berpandangan jauh kerana mengambil kira dan membahagikan peruntukan 
ini mengikut kepentingan. Seperti mana yang dinyatakan di dalam surah Al-Mumtahanah ayat 
ke-12 dan hajiyat (keperluan) serta tahsiniyat. Seperti mana dinyatakan surah Al-Hajj dan 
hadis riwayat Ahmad yang akhirnya adalah demi kebahagiaan dan kejayaan, kerahmatan 
dan keredaan Allah yang kehidupannya di dunia dan akhirat. 

Bajet 2018 ini adalah bajet yang berpandangan jauh dengan bertemakan 
“Memakmur Ekonomi yang Inklusif, Mengimbangi Keunggulan Duniawi dan Ukhrawi Demi 
Mensejahterakan Kehidupan Rakyat Menuju Aspirasi TN50”. Saya ingin mengucapkan 
tahniah kepada kerajaan di bawah kepimpinan Yang Amat Berhormat Perdana Menteri 
kerana telah menggariskan di antaranya iaitu telah mencapai sasaran 60 peratus untuk 
mewujudkan sebanyak 3.3 juta peluang pekerjaan tahun 2020. Mencapai jumlah eksport 
negara tertinggi sebanyak RM80 bilion dan rizab antarabangsa terkini yang telah tercatat 
sebanyak USD101.4 bilion atau RM428.7 bilion. Tahniah juga kepada Tan Sri Muhammad 
bin Ibrahim, Gabenor Bank Negara Ke-8 yang merupakan anak jati Sabak Bernam.  



Beberapa Ahli: Ya. [Tepuk] Dr. Mohd. Hatta bin Md. Ramli [Kuala Krai]: Tidak berubah dari dulu sampai kini dan tidaklah selamanya. Jadi, itulah sudah menjawab soalan ya. Sesiapa juga Perdana Menteri kah, pokoknya, Barisan Nasional. Tuan Yang di-Pertua, subsidi minyak telah dihapuskan pada tahun 2014 dengan dulunya 22 bilion dan antara hujahnya ialah supaya wang daripada subsidi ini dapat kita channel-kan kepada pembangunan. Cantiklah nampaknya. Tahun lepas belanjawan pembangunan kita RM44 bilion. Tahun ini, RM46 bilion. Lebih kurang, sama. RM46 bilion. Ertinya, dengan penghapusan subsidi ini pun kita tidak dapat menambah perbelanjaan pembangunan yang pada ketika itu pada tahun 2010, peratusan belanjawan kita untuk pembangunan 27 peratus menurun kepada yang terakhir ini 16 peratus. Apa maknanya? Ertinya, idea untuk menghapuskan subsidi, untuk mengalihkannya kepada belanja pembangunan itu tidak berjalan. Yang mendapat faedah besar ialah Jabatan Perdana Menteri, pembangunan di Jabatan Perdana Menteri. Jadi, saya rasa ini semua adalah perkara-perkara yang menyusahkan rakyat. Hari ini trend harga minyak naik. Walaupun Setiausaha Perbendaharaan mengatakan masih ada lagi subsidi untuk petrol lebih kurang beberapa ratus juta tetapi ini hanya untuk menangani turun naik harga mingguan yang direka oleh kementerian sendiri. Oleh yang demikian, saya mencadangkan supaya kita fikir semula ke mana wang ini pergi. Bukan saya katakan kembalikan subsidi tetapi prioriti, keutamaan yang disediakan oleh kerajaan dalam membatalkan subsidi untuk pembangunan. Itu ternyata tidak berlaku. Jadi Tuan Yang di- Pertua, saya ucapkan terima kasih atas peluang untuk membahaskan ini. #1950 Timbalan Yang di-Pertua [Datuk Seri Dr. Ronald Kiandee]: Yang Berhormat Sabak Bernam. 7.50 mlm. Dato' Haji Mohd Fasiah bin Mohd. Fakeh [Sabak Bernam]: Bismillahir Rahmanir Rahim, Assalamualaikum warahmatullahi wabarakatuh. Terima kasih kepada Tuan Yang di- Pertua kerana memberi peluang untuk membahaskan Rang Undang-undang Bajet 2018. Sesungguhnya Bajet 2018 yang dibentangkan ini adalah merupakan bajet yang paling inklusif dan paling konklusif pernah dibentangkan oleh Yang Amat Berhormat Dato' Sri Mohd. Najib bin Tun Abdul Razak, Perdana Menteri Malaysia, yang merupakan bajet ke-59 yang pernah dibentangkan oleh Yang Amat Berhormat Dato'. Begitulah inklusif dan konklusifnya bajet ini yang bukan sahaja meliputi dan memberi manfaat kepada semua lapisan masyarakat, hatta dari yang masih dalam kandungan hinggalah warga emas, pekerja swasta, penjawat awam, polis dan tentera, petani, nelayan, pekebun kelapa, pesawah dan peladang juga, wanita di sektor swasta dan awam. Bajet 2018 ini menunjukkan keluruhan dan keikhlasan kerajaan dengan mengemukakan bajet dengan pendekatan maqasid syariah iaitu demi kepentingan agama (al-din), nyawa dan jiwa (al-nafs), akal (al-'aql), keturunan (al-nasb) dan harta (al-mal). Sebagai elemen penting asas kehidupan yang berkualiti, bajet ini adalah bajet yang berhemah serta berpandangan jauh kerana mengambil kira dan membahagikan peruntukan ini mengikut kepentingan. Seperti mana yang dinyatakan di dalam surah Al-Mumtahanah ayat ke-12 dan hajiyat (keperluan) serta tahsiniyat. Seperti mana dinyatakan surah Al-Hajj dan hadis riwayat Ahmad yang akhirnya adalah demi kebahagiaan dan kejayaan, kerahmatan dan keredaan Allah yang kehidupannya di dunia dan akhirat. Bajet 2018 ini adalah bajet yang berpandangan jauh dengan bertemakan "Memakmur Ekonomi yang Inklusif, Mengimbangi Keunggulan Duniawi dan Ukhrawi Demi Mensejahterakan Kehidupan Rakyat Menuju Aspirasi TN50". Saya ingin mengucapkan tahniah kepada kerajaan di bawah kepimpinan Yang Amat Berhormat Perdana Menteri kerana telah menggariskan di antaranya iaitu telah mencapai sasaran 60 peratus untuk mewujudkan sebanyak 3.3 juta peluang pekerjaan tahun 2020. Mencapai jumlah eksport negara tertinggi sebanyak RM80 bilion dan rizab antarabangsa terkini yang telah tercatat sebanyak USD101.4 bilion atau RM428.7 bilion. Tahniah juga kepada Tan Sri Muhammad bin Ibrahim, Gabenor Bank Negara Ke-8 yang merupakan anak jati Sabak Bernam.